Sitio web www.secciobirra.tk/ Ubicación Entre Castielfabib i Sabadell.\nLatest posts made by sexeibirra\nFins el 1-1, que jo crec que era fora de l'àrea, vam estar jugant força ordenats. Supose que amb el cabreig del penal i amb el 1-2, per açò se van desorganitzar i van acabar dant una mica de por de lo que se pot viure esta temporà.\nRE: PROPUESTA HOMENAJE A ANTONIO PUERTA\nA vore, la casualitat ha volgut que sia el mateix dia, un 28 d'Agost, per tant és molt espinós. Crec que lo millor és que qui vulga aplaudir al minut 16, que ho faça, cosa que jo comparteixo, i a qui consideri que no és procedent, que no ho faça.\nEl Sevilla vindrà tocat de moral. Sortiran ansiosos d'enmendar la merderà europea, i segurament al principi del partit los haurem de parar per tots els mitjans.\nSi aguantem los primers 15 minuts sense encaixar, veig un 2-0 possible. El primer a la que comencen a cansar-se i el segon quan falte poc per a la fí de l'encontre de contracop.\nQuines ganes, que comence açò ja, collona!\nA més tinc doble sessió este finde. Dissabte Llevant i diumenge Sabadell\nRE: Valencià al club\nContinue pensant que l'opció més sensata és la que va guanyant per majoria.\nDoncs si, així és.\nCollona, que al Sevilla lo tindrem cansat de la supercopa d'hui, i de la Champions, que espero que el Braga les faça patir i los foti en la pròrroga.\nPer fí podré vore un partit a casa, just el dia abans de partir per faena a Turquia. I espere vore una victòria. Serà xungo, però ja vos dic que desitjo que els palanganes vinguen cansats i donar-les canya.\nRE: Val ja de tant exaltat!!!\nA los jugadors que porten la nostre samarreta, no me entra al cap que les diguen 'xotos fills de p++a'. A vore, una cosa és la rivalitat que tinguem amb estos de blanc i una altri és passar-se quatre pobles insultant-los.\nEl dia que juguem contra ells, vale, però en un partit nostre, contra un equip qualsevol, els 'xotos fills de p++a', sobren.\nRE: DUBTE FEDERATIU\nCom si és cedida tota la plantilla. Cap problema mentre tinguen les fitxes en ordre.\nRE: TODOS CON LAURA DEL RIO (RFEF Y FÚTBOL FEMENINO)\nLo que és és simple problema econòmic. Prefereixen pagar-se una mariscada a Suïssa que no un bitllet d'anada i tornada per a un partit. Villar, fot el camp.\nRE: TAN MAL CAEMOS…???'\nJo me desplace molt per Catalunya, i és més, he viscut a Sabadell uns anys i uns més a Sant Andreu de Barcelona. Allà el Llevant cau molt millor que per exemple eixe equip que hi ha que vesteix de blanc i que l'estan fent un campet amb els quartos de tots.\nEls culés, molts mos tenen gran estima, per la samarreta, per que dam per sac als xotos alguna vegada, etc. Els del Sabadell per que mos veuen un equip resistent, com ells mateixos, o el Sant Andreu, per que mos veuen com un equip de poble dintre d'una ciutat, com ells també.\nO sia, que no caiem tant mal. I si a algú le caiem mal, que se'n vage a fer la mà, collona, que som el Llevant i punt.\nA mi me sembla que lo més correcte hauria de ser fer-ho tot en valencià, però que desprès a la web, papers oficials, cartes als patrocinadors, etc, estiga en els dos idiomes. I la web oficial, també inclogui l'anglès.


Bonviure: 17 – 26 Agost. La TRANSALPINA, de BAVIERA a les DOLOMITES passant pel TIROL. 10 dies\n17 – 26 Agost. La TRANSALPINA, de BAVIERA a les DOLOMITES passant pel TIROL. 10 dies\nTitol: 17 – 26 Agost. La TRANSALPINA, de BAVIERA a les DOLOMITES passant pel TIROL. 10 dies\nDestí/zona: BAVIERA, TIROL, DOLOMITES I VENECIA\nAMB ELS VOLS i sense taxes\nAquests és un viatge pels amants dels indrets més bells del món. Combinació de paisatges espatarrants... Caminarem pel Tirol a la vall de Stubai i per la Baviera alpina del rei boig i de l’emperadriu Sissi. D’allí, a una de les experiències més espectaculars de senderisme: les Dolomites. Tot plegat, un somni fet realitat per a qualsevol senderista. Gaudirem d´un paisatge de pel•lícula on nosaltres serem els protagonistes. Estada en itinerància, no es tracta d’una travessa, sinó que cada dia farem excursions des dels nostres allotjments, a la Vall de Stubai i a la vall d´Ampezzo.\nEstada en itinerància, en dos allotjaments. No es tracta d’una travessa, sinó que cada dia farem excursions des dos punt de partida fixe (la primera part del viatge a la vall de Stubai, la segona a la d’Ampezzo), combinant el millor de Bonviure: caminar per indrets espectaculars amb la comoditat de tornar al mateix allotjament a on tenim els nostres equipatges cada tarda.\nNIVELL: Desnivells mitjos diaris de 750 m de pujada i 750 m de baixada en terreny de senders calcaris. Horaris d´entre 4 i 5h30 de marxa efectiva, tots els dies excepte el dia de descans opcional i el darrer dia. Aquest temps és orientatiu i sempre s´allarga per sumar-hi descansos, contemplacions, tirar fotos, badar, migdiada, en definitiva per gaudir.\nDia 1, 17 d’agost.\nDia 2, 18 d’agost\nDia 3, 19 d’agost\nDia 4, 20 d’agost\nDia 5, 21 d’agost\nTrasllat en mini bus privat del Tirol a les Dolomites, que ens deixarà al Coll de Tre Croci per començar a caminar, (els nostres equipatges són traslladats per una altra banda a l’allotjament d’aquesta nit). Un cop al cor de les Dolomites, magnífica excursió al llac turquesa i massís del Sorapiss. Vistes increïbles al massís del Cristallo i Cadini. Nit d’alçada, al Refugi de Faloria, a cota 2123m.\nDia 6, 22 d’agost\nBaixarem en telecabina del Refugi de Faloria i un curt trajecte en bus ens deixarà a peu d’un altra telecabina que ens ajudarà a salvar un bon desnivell de pujada. A partir d’aquí, espatarrants senders entre Lagazuoi, Bivaco de la Chiesa i magnífic escenari de les Tofanes. Vall de Trevenanzes i descens preciós per la vall de Fiames entre boscos de làrix, rius i prats. Arribem al nostre allotjament a la Vall de Fiames a peu.\nDia 7, 23 d’agost\nDia 8, 24 d’agost\nDel Passo Giau a l´estany delle Baste, Croda da Lago, arribarem a Cortina d’Ampezzo a peu. Un dia dedicat a les grans meravelles del Pelmo i Civetta i Croda da Lago.\nDia 9, 25 d’agost\nDia 10, 26 d’agost\nDia lliure a la fantàstica Venècia per passejar pels seus canals, palaus, osteries, gondolieris....que profunda emocion recordar el ayer quando toda Venecia me hablaba de ti.... A la tarda vol de tornada a Barcelona.\nPREU: 999 sense vols//1182 € amb els vols\nEls vols. Anada Barcelona – Munich i tornada de Venècia-Barcelona (NOMÉS PER L’OPCIÓ AMB VOLS INCLOSOS).\nLa mitja pensió en habitació dobles (sopar i esmorzar) durant 5 nits: les quatre nits del Tirol i la primera de les Dolomites\nAllotjament i esmorzar les tres nits restants a Dolomites i la darrera nit de Venècia.\nTransport en mini bus del Tirol a Cortina d´Ampezzo.\nTransport en mini bus de Cortina d´Ampezzo a Venècia, fins a Piazzale Roma.\nGuia professional de muntanya titulat de Bonviure durant tot el viatge.\nDos trajectes de Telefèric, 16€ en total. Transports de Venècia des de Piazzale Roma (uns 6€ per terra i a peu – uns 27€ amb vaporetto). Els darrers 4 sopars- al voltant de 15-20€ per sopar-. Les taxes aèries (79 € a 09/07/12). Els pícnics del migdia -preu aproximat: entre 4€ a les botigues o 6€ a l´allotjament-. Els transports que opteu per prendre el dia lliure. Les begudes no incloses en els menús.\nDesnivells mitjos diaris de 680 m de pujada i 680 m de baixada en terreny de senders calcaris. Horaris d´entre 4 i 5h30 de marxa efectiva, tots els dies excepte el dia de descans opcional i el darrer dia. Aquest temps és orientatiu i sempre s´allarga per sumar-hi descansos, contemplacions, tirar fotos, badar, migdiada, en definitiva per gaudir.\nEn hotels o hostals en habitacions dobles durant totes les nits i una nit en hostal de muntanya en habitacions dobles, individuals, triples, etc\nAvió Barcelona-Munich i Venècia-Barcelona / Trànsferts amb mini bus privat per la resta de transports terrestres / Telefèrics a Dolomites i Tirol.\nBotes de trekking -ja estrenades-, ulleres de sol, crema, roba per caminar, per capes (samarreta, folre, impermeable-paravent,...), cantimplora,...\nUn cop sapigueu si disposem de places en aquest viatge i voleu reservar-ne una/es cal fer un ingrés d´una bestreta de 200 € per persona al núm. de "la Caixa": 2100-3076-15-2200361367, titular Ramon Martí, posant el vostre nom i cognom + TRANSALPINA\nInformació facilitada per Bonviure Revisat el 09/07/2012


"L'hospitalitat enforteix la capacitat de convivència d'una societat" - Hospitalidad.es\n“L’hospitalitat enforteix la capacitat de convivència d’una societat”\n“L’hospitalitat enforteix la capacitat de convivència d’una societat”. Ho deien, el passat dijous 2 de març Martín Iriberri SJ i Ander Arzamendi al Casal Loiola de Barcelona, on van participar en un diàleg sobre hospitalitat i acollida. Tots dos són membres de la Comunitat d’Hospitalitat de Loiolaetxea, una iniciativa de la Companyia de Jesús a Donosti que treballa en l’acompanyament residencial i referencial de persones mitjançant una experiència inclusiva, tot generant vincles, en el seu camí cap a la plena autonomia.\nAquesta xerrada ha estat el punt de partida del projecte “Xarxa d’Hospitalitat” que està posant en marxa la Fundació Migra Studium a Catalunya. Té com a objectiu promoure una xarxa d’acollida i hospitalitat familiar i comunitària durant un temps determinat i acompanyament a persones migrades que ho necessitin. D’aquesta manera, l’experiència viscuda i compartida pel Martín Iriberri i l’Ander Arzamendi ha estat una bona dosi d’energia per arrencar el projecte. Precisament el que diferencia Loiolaetxea d’altres programes socials és que es tracta d’una comunitat en la que conviuen laics/ques, jesuïtes i persones en situació de vulnerabilitat, aportant un estil d’acollida i de convivència familiar.\nUn altre aspecte que es va destacar va ser la importància de la taula compartida en el procés d’acollida, pel que simbolitza de compartir espai i projecte comú entre les persones. De fet, van dir, “l’hospitalitat ens crida a allò fraternal, a l’acompanyament i a la comunitat”. Martín Iriberri va voler remarcar que “no es tracta de solucionar un problema d’allotjament, sinó d’enfortir-nos en la convivència”.\nFinalment, els dos convidats van concretar els elements que entren en joc en l’acollida. En primer lloc, per part de qui acull es requereix una capacitat i disposició ben orientada que parteixi d’una decisió madura i lliure. Després arribarà la persona acollida, amb la qual s’han de crear vincles, però no dependències. D’aquesta manera, en la seva opinió, no s’entén la comunitat sense inclusió així com és fa difícil entendre la inclusió sense comunitat.


Enric I. Canela » Blog Archive » Concessió de beques predoctorals de la Generalitat\nL’Agència de Gestió d’Ajuts Universitaris i de la Recerca, Agaur, publica la resolució del 6 de febrer per la que s’adjudiquen les beques de Formació de Personal Investigador.\nEn la nota de premsa diuen que s’han atorgat un total de 250 beques gràcies als ajuts FI-DGR 2011, als quals el Govern ha destinat 17.433.748 euros\nSegons la universitat a la qual estan adscrits per fer el doctorat, 67 d’aquests investigadors són de la Universitat de Barcelona, 55 de la Universitat Autònoma de Barcelona, 39 de la Universitat Politècnica de Catalunya, 25 de la Universitat Pompeu Fabra, 21 a la Universitat Rovira i Virgili, 16 de la Universitat de Lleida i 16 de la Universitat de Girona, 9 de la Universitat Ramón Llull, 1 de la Universitat de Vic i 1 de la Universitat Internacional de Catalunya. Entre els investigadors contractats, 236 tenen menys de 35 anys\nD’altra banda, l’AGAUR també ha resolt la convocatòria de beques per a estades de recerca a l’estranger BE-DGR, dirigides tant a investigadors predoctorals com postdoctorals (Resolució del 2 de febrer), que beneficiaran un total de 248 investigadors. D’aquests, 165 són predoctorals. Entre els països sol·licitats per fer l’estada destaquen els EUA, on aniran 51 investigadors; Gran Bretanya, amb 49; i França i Alemanya, amb 29 i 24 respectivament. L’import total destinat a aquest ajut és d’1.496.081 euros.\nUna resposta a “Concessió de beques predoctorals de la Generalitat”\na 10 febr. 2012 a les 2:02 Concessió de beques predoctorals de la Generalitat |xcat.cat


Tema 7: Líquens  | Botànica (UAB) | Unybook\nTema 7: Líquens (2016)\nTema 7: Líquens\nSonia López Pérez Tema 7. Simbiosis fúngiques amb vegetals: líquens i micorizes 1. Líquens La Associació Internacional de Liquenologia (IAL) defineix líquens com: “associació estable entre un fong i un simbiont fotosintètic de la qual resulta un tal·lus estable d’estructura específica” Els líquens estan formats per la simbiosis de:  micobionts (Fongs, majoritàriament Ascomicots)  fotobionts (= ficobiont, Algues i Cianòfits) El fong és l’element dominant de l’associació, l’origen evolutiu de la qual és el parasitisme del fong sobre l’alga.\nTaxonòmicament, els líquens no constitueixen un grup natural sinó biològic; s’inclouen en el regne fungi.\nFongs (micobionts): ± 18.000 fongs coneguts són liquenitzats.\nEl micobiont sol ser el responsable de la forma del tal·lus: o Ascomicots: El 95% de líquens presenten Ascomicots com a micobionts: són els més extesos i coneguts (ascolíquens).\no Basidiomicots: Es coneixen unes 20 espècies de Basidiomicots liquènics (basiodiolíquens).\n2. Formes de creixement 2.1.1.\nLíquens crustacis Fan com una mena de crosta molt enganxada a la roca, esta íntimament associat al substrat.\nLíquens foliacis S’associen les arrels del tal·lus al substrat. És molt típic trobar-los damunt d’escorces d’arbres o epífits.\n1 Sonia López Pérez Tema 7. Simbiosis fúngiques amb vegetals: líquens i micorizes 2.1.3.\nLíquens fruticulosos A partir de la base creix com un petit arbre, tenen molta superfície lliure. El contacte amb el substrat és mínim.\n2.2. Reproducció asexual Trobem líquens compostos on a la base hi ha una part del tal·lus estèril de tipus foliós. Li surten una mena de trompetes que s’anomenen podecis o apoteciòfors, que vol dir que és una estructura que sustenta l’apoteci (estructura en forma de copa que tenen els ascomicots i que serveixen per contenir els esporangis (ascs amb ascòspores) per a la reproducció).\nEls elements reproductors del fong tenen 4 parts: el còrtex superior és del fong, després les boletes verdes són la capa algal formada per algues associades a les hifes del fong, després hi ha el còrtex medul·lar que és una capa més buida i elàstica (es troben les hifes més laxes del fong) i el còrtex inferior que es troba a la base. L’associació alga-fong no és asimètrica, de tal manera que el que es reprodueix és el fong, no l’alga (el fong domina l’associació). El fong no pot viure ni completar el seu cicle sense l’alga, (“hasta que la muerte los separe”), en canvi, l’alga si pot viure sense el fong.\n2 Sonia López Pérez Tema 7. Simbiosis fúngiques amb vegetals: líquens i micorizes 3. Estructura del líquen Podem trobar dos o tres components en la simbiosi:  Fong + alga (cloròfit)  Fong + alga + cianobacteris Els diferents components poden ser aïllats i cultivats.\nEls fongs liquènics rarament creixen sols en la natura, en canvi, les algues i els cianobacteris sí creixen aïllats. Les algues i els cianobacteris es desenvolupen millor sense el fong perquè tenen una relació asimètrica.\nQuin és el benefici de la vida en el matrimoni alga-fong? A vegades són els pioners que inicien el procés de colonització d’un espai inicialment inhòspit, un espai on cap dels dos podria viure per separat. La seva presència s’extén desde la regió Antàrtica, essent colonitzadors d’espais que altres organismes no poden colonitzar.\n4. Importància en els ecosistemes Els Líquens són aliment important per algunes espècies d’animals. L’exemple més ben conegut és la relació estreta existent entre el Ren i els líquens, sobretot durant l’hivern, ja que aquests només s’alimenten d’aquests líquens ja que resisteixen molt a la temperatura.\n• Espècies Cladina i Stereocaulon paschale representen el major aport nutritiu d’hivern en Rangifer tarandus (Caribú de N. Amèrica i Ren a Europa), de fet se’ls coneix com a “líquens dels rens” (reindeer lichen).\n• Altres animals com determinats cérvols de Canadà, o de la tundra Àrtica pasturen líquens a l’hivern per sobreviure.\n• Molts insectes i cargols s’alimenten de diversos líquens.\nHi ha éssers vius que s’han camuflat entre ells, és el que s’anomena coevolució, per tal de sobreviure als atacs de possibles depredadors.\n3 Sonia López Pérez Tema 7. Simbiosis fúngiques amb vegetals: líquens i micorizes 5. Els líquens com a bioindicadors La majoria de líquens són molt sensibles a la pol∙lució atmosfèrica. Són Molts investigadors han desenvolupat sistemes per monitoritzar les respostes dels líquens a la pol∙lució atmosfèrica. Aquests mètodes es basen en mesurar la seva productivitat i analitzar la seva composició química, ja que acumulen amb facilitat els metalls pesants i l’anhídrid sulfurós.\nLa majoria de líquens són molt sensibles a la pol∙lució atmosfèrica. Són bioindicadors.\nLíquen amb pol·lució Líquen sense pol·lució Molts investigadors han desenvolupat sistemes per monitoritzar les respostes dels líquens a la pol∙lució atmosfèrica. Aquests mètodes es basen en mesurar la seva productivitat i analitzar la seva composició química, ja que acumulen amb facilitat els metalls pesants i l’anhídrid sulfurós.\nSón molt sensibles a determinats tipus de contaminants, el que fan és que com no tenen estructures protectores i l’aigua la capten per tota la superfície del tal·lus, absorbeixen tot com a aliment de manera que ho acumulen. Diem que són bons bioindicadors perquè en agafar una mostra del tal·lus del liquen, ens mostra el tipus de contaminació que hi ha.\nEls líquens poden ser usats com a bioindicadors per als següents factors (adaptat de Stork & Samways, 1995): Contaminants mediambientals:  Pluja àcida  Eutrofització per amoni  Hidrocarburs clorinats  Contaminació per metalls pesats  Vessaments d’hidrocarburs  Contaminació aèria per diòxid de sofre 4 Sonia López Pérez Tema 7. Simbiosis fúngiques amb vegetals: líquens i micorizes  Radionucleids Canviis climàtics:  Radiació UV  Nivells de cursos/cabdals/marees Continuïtat ecològica:  Boscs caducifolis  Boscs de coníferes  Recurrència d’incendis  Estabilitat de superfícies Pel que fa al tipus de líquens afectats per la contaminació, els que estan més exposats al medi són els primers que desapareixeran, per tant els que primers desapareixen són els fruticulosos, després els foliacis i després els crustacis. També depèn del tipus de superfície, ja que quan es produeix una acidificació del sòl degut a la pluja àcida i estem en un medi àcid, els que tinguin més contacte amb el substrat són els que primer desapareixen (no poden catalitzar l’efecte àcid els líquens), després són els que estan en un substrat calcari (ja que calcari + àcid fa de tampó i es minimitzen els efectes), etc.\n6. Micorizes. Generalitats Micoriza: (Myco = fong, Rhiza = arrel) associació mutualista establerta entre les arrels de plantes i fongs edàfics.\nEl mutualisme suposa una relació beneficiosa per als dos organismes implicats:  La planta subministra al fong hidrats de carboni (bàsicament hexoses) que elabora via fotosíntesis. A vegades poden subministrar algun tipus de factor de creixement com alguna hormona, etc.\n El fong colonitza l’arrel de la planta i li proporciona minerals (P, Cu, Zn, N), nutrients, aigua i factors de creixement. Tenen molta afinitat per l’aigua, perquè sense ella no poden viure, i la passen a la planta. Proporciona també avantatge no purament nutritius: o La supressió de malalties i patògens (antibiòtics) o La millora en l’estructura del sòl al produir pegues orgàniques (polisacàrids extracel·lulars) o Forma agregats al sòl amb matèria orgànica i millora porositat o Promou l’aireació, moviment d’aigua cap al sòl, creixement i distribució d’arrels.\n5 Sonia López Pérez Tema 7. Simbiosis fúngiques amb vegetals: líquens i micorizes La interconnexió de les plantes micorizades d’un bosc mitjançant hifes rizomòrfiques, fet que permet una major resistència col·lectiva davant adversitats climàtiques o biològiques.\nLa salut del bosc depèn directament de la presència, abundància i diversitat de fongs simbionts micorízics. La massa fúngica (miceliar) pot equivaldre a 1/10ª fins a 1/5ª part del pes total del sòl d’un bosc.\nHi ha tres tipus de micorizes: 1. Ectomicorizes. Les trobem a sobre de les arrels sobretot. Els fong va pel sòl, contacta les arrels i fa com una mena de capa a sobre de les arrels que es diu mantell. Hi ha hifes que aniran dins de l’arrel i rodejaran les cèl·lules de l’epidermis fent una xarxa que es on es donarà l’intercanvi de nutrients. Els ascomicots, basidiomicots, rovellons i plantes d’importància forestal fan aquesta associació.\n6 6 Sonia López Pérez Tema 7. Simbiosis fúngiques amb vegetals: líquens i micorizes Desenvolupen una densa capa de miceli septat sobre la zona cortical de les arrels de la planta: el mantell. Les hifes s’estenen cap a espais intercalars de las cèl·lules del còrtex: xarxa de Hartig. Es produeixen sobre tot en espècies forestals (p.e. Pinaceae, Betulaceae, Fagaceae i Eucaliptus) (un 5% de les plantes conegudes). Basidiomicots, Ascomicots i Endogonales (Zigomicota) 2. Endomicorrizes. El miceli s’estén per l’espai intracel·lular de l’epidermis i el còrtex, mai en l’endodermis ni en teixits vasculars (diferenciant-se així d’infeccions radicals de fongs patògens que sí penetren en feixos vasculars). Les hifes entren a dintre de les cèl·lules. Els que fan aquests tipus d’associacions són un fílum de fongs primitius anomenats glomeromicots. Porten nutrients a les plantes. Les hifes a dins de les cèl·lules es ramifiquen formant un arbuscle. A vegades fan vesícules que acumulen substàncies de reserva. Hi ha tres tipus de micorizes: a. Arbusculars. Grup molt antic de fongs. Són mutualistes obligats de plantes, les trobem a les arrels. Tenen hifes cenocítiques, és a dir, sense septes. Estan presents en més del 80% de les plantes estudiades, especialment en angiospermes però també en molses i falgueres. Aporten nutrients orgànics, aigua i sals minerals del sòl a la planta, a canvi, la planta els subministra hidrats de carboni. Les hifes entren dins les arrels de les plantes i formen estructures intercel·lulars i intracel·lulars. No hi ha ni mantell ni xarxa de Hartig. Un exemple de formadors de les endomicorizes arbusculars són els glomeromicots, que formen arbúsculs, uns òrgans finament ramificats produïts l’interior de les cèl·lules de l’arrel; constitueixen la zona d’intercanvi fong-planta de minerals i productes de la fotosíntesi. Molts glomeromicots són utilitzats en la millora agrícola perquè tenen una millor adaptació al medi, una major productivitat i sobretot una major resistència a les plagues. També són usats en jardineria.\n7 Sonia López Pérez Tema 7. Simbiosis fúngiques amb vegetals: líquens i micorizes b. Ericoides.\nc. Orquidioides. S’associen amb les orquídees, que quan germinen ho fan associades a un fong. Importants en floricultura.\n3. Ectendomicorrizes. Les hifes s’estenen externament formant un mantell cortical (com a les ectomicorizes) i internament penetrant les cèl·lules del còrtex (com a les endomicorrizes), són una barreja dels dos grups anteriors. Inclouen: a) Típiques ectendomicorrizes d’arbres. En fases inicials del creixement de Pinàcies. Tenen una xarxa de Hartig molt desenvolupada. Tenen un mantell molt fi, a vegades nul El fong penetra i omple les cèl·lules d’hifes enrotllades dintre del citoplasma de l’hoste. Durant el creixement de l’arbre solen ser desplaçades per ectomicorrizes, tot i que poden trobar-se en adults. Estan formades per Ascomicots com la Wilcoxina, Sphaerosporella...\nb) Micorrizes Arbustoides c) Micorrizes Monotropoides 8 ...\nBotànica - TEMA 7 (2012) Apunte\nBotànica - 7. Regne Viridiplantae (2010) Apunte


El segon capítol de Summits of My Life.\nAl llarg de la història sempre hi ha hagut persones que han decidit viure d’una altra manera. Descobreix com ho fa Kilian Jornet a Déjame Vivir, una aventura èpica viscuda en muntanyes d’arreu d’Europa.\nMont Blanc, Cerví i Elbrús. Ha arribat el moment d’intentar conquerir els cims que el van fascinar des de petit.\nComparteix el patiment, les frustracions i l’alegria del Kilian i el seu grup d'amics que van decidir, com altres ho havien fet abans, viure-la d’una altra manera. Perquè ell, com tots els que sentim la muntanya, com tu, no tenim por de viure\nIdioma àudio: En diversos idiomes (cadascun dels protagonistes parla en la seva llengua)\nSubtítols: Català (quan la llengua parlada és el català no apareixen subtítols)\nQualitat: HD 720p\nEntrega 3-6 dies (4-7 a Balears/Canaries)\nEntrega 3-6 dies (4-7 a Balears/Canaries). Tracking de l'enviament\nEntrega Europa 3-5 dies; Europa no UE i altres països 4-7 dies. Tracking de l'enviament\nEntrega Europa 5-9 dies; Europa no UE 6-11; Resta del món 8-14.


La Nit de l'Obra Cultural Balear - El Temps\nLlengua, identitat i país\nLa Nit de l'Obra Cultural Balear\nL'Obra Cultural Balear va protagonitzar la Nit de la Cultura 2018, un acte força reivindicatiu, sobretot en solidaritat dels dirigents independentistes empresonats.\nJosep de Luis, president de l'OCB | Isaac Buj\nL’Obra Cultural Balear (OCB) va celebrar aquest dissabte dia 22 de desembre la seva estel·lar Nit de la Cultura, l’esdeveniment que cada any serveix perquè la veterana entitat en defensa de la llengua, la cultura i el país reuneixi els socis i simpatitzants per passar una vetllada junts i lliurar els Premis 31 de desembre a les persones i organitzacions que han excel.lit durant l’any en la defensa de la normalització de la llengua i cultura catalana a les Illes Balears.\nEl lliurament dels citats guardons –els premiats es feren públics abans, tal i com ja informà EL TEMPS en el seu moment- s’emmarcà en una acte festiu alhora que fortament reivindicatiu. El Teatre Principal de Palma acollí una gernació que aplaudí amb ganes les referència a la necessària llibertat per als dirigents independentistes tancats a la presó.\nEspecialment emotiu fou el moment en que Marcel Mauri, vicepresident d’Òmniun Cultural, pujà a l’escenari del Teatre Principal per llegit una carta escrita per Jordi Cuixart, president de l’entitat, que fou redactada “a la cel.la 63 de la presó de Lledoners”. El missatge de Cuixart als presents, rebut per grans aplaudiments, advertia que “mai renunciarem a viure en pau i llibertat” i que “el futur que construirem sols s’entén des del present”. Recordà els altres represaliats per l’Estat espanyol, com el cantant mallorquí de rap, Valtonyc, exiliat a Bèlgica, i va concloure la missiva amb un “visca la cultura i els Països Catalans” que fou amplificat pels crits de tots els presents.\nPer la seva banda, el president de l’Obra, Josep de Luis, feu un recordatori de la feina desenvolupada per l’entitat catalanista “des de 1962”, any de la seva fundació: “l’Obra Cultural Balear sempre ha defensat la llengua, la cultura i el país, la nostra entitat sempre ha estat on calia estar, i així ho fem i farem. Com sempre. Sempre estarem on hem d’estar. Sempre se’ns trobarà allà on siguem necessaris. Quan convingui, davant per estirar. I quan toqui, darrera per empènyer”.\nVal a dir que era el primer cop que de Luis protagonitzava el discurs central de la Nit de la Cultura perquè, com es recordarà, va assumir el càrrec el passat mes de febrer, en substitució de Jaume Mateu. Tot el seu discurs va estar farcit de referències al conflicte català i a la necessitat que l’Estat espanyol respecti la voluntat democràtica del poble de Catalunya. “Existeix un clam per la justícia i el compromís”, advertí, després d’exigir –com feu en diverses ocasions- la llibertat dels líders polítics empresonats. Al respecte, per cert, l’entitat va voler escenificar el seu absolut compromís amb els tancats a la presó, deixant una butaca buida amb un llaç groc situada entre el propi de Luis i el vicepresident d’Òmnium, Marcel Mauri.\nAixí mateix, de Luis va fer un repàs a l’any que acaba, fixant-se sobretot en tot el que fa referència a la llengua i cultura catalana a les Illes. Així, el president de l’OCB destacà una fita que al seu parer “és important” com ha estat “la creació del canal conjunt de televisió (Bon dia TV) entre IB3 i TV3 al que donem la benvinguda”. Igualment, de Luis donà gran rellevància “al procés participatiu” que ha posat en marxa l’Obra, sota el nom de ‘Comença amb un bon dia’, amb l’objectiu “d’impulsar l’ús social de la llengua pròpia del país”. Tampoc volgué deixar passar l’ocasió per recordar “els primers deu anys de Can Alcover”, la seu social de l’Obra, que s’ha convertit “en la referència social i un lloc a disposició del món de la cultura” de Palma i de Mallorca. Acabà el repàs als grans esdeveniments de l’any fixant l’atenció en el fet que “aquest any que acabem és el primer en el que la Diada de Mallorca oficial s’avé amb la data de la popular”, el 31 de desembre.\nFinalment, de Luis animà els socis de l’Obra per encarar el nou any amb, si cal, més ganes i força que mai, “perquè és important tenir una entitat forta i amb molta presència territorial, perquè així com en els anys setanta l’Obra assumí un paper clau en la lluita contra la dictadura, en els temps pròxims la societat civil s’haurà de reforçar molt per defensar els valors democràtics”. I recordà, entre aplaudiments, que “qui estima un país, no el vol sotmès”.


S'imagina tenir un cotxe al que permanentment li pot incorporar totes els avenços tecnològics sense necessitat de canviar de cotxe? Això és el que la domòtica pot fer amb la seva llar. La domòtica és l’aplicació contínua de les noves tecnologies per a fer intel·ligents els edificis, amb la finalitat de millorar la qualitat de vida, augmentar la seguretat, el confort, la comunicació i aconseguir al mateix temps un important estalvi energètic.\nUna casa intel·ligent és aquella en què els llums es poden apagar i encendre si no hi som per evitar robatoris, establir el nivell d’il·luminació ideal, posar en marxa la climatització per trobar la llar a una temperatura confortable, que les llums del passadís s’activin en passar-hi sense polsar l’interruptor, programar i gestionar el sistema de reg segons la humitat del terreny aconseguint un estalvi d’aigua, controlar els audiovisuals, els sistemes de seguretat veient tota la casa des del televisor, controlar l’estat de les llums i de les persianes amb un comandament a distància, des d’un PC o Internet, evitar fuites d’aigua i gas, rebre missatges al mòbil de les incidències produïdes durant la nostra absència,… Tot això des d’un PC, via Internet, mitjançant la televisió o una PDA.\nEn resum, una casa intel·ligent és aquella que obeeix les ordres dels seus ocupants, podent modificar aquestes sempre que es vulgui amb una simple programació, sense necessitat de fer obres.\nEstalvi energètic: la domòtica gestiona el consum d’energia, mitjançant temporitzadors, detectors de presència, la regulació constant de la il·luminació, el control eficient del reg i de la climatització aprofitant les persianes i la il·luminació natural.\nConfort: control de clima, control de il·luminació natural i artificial, persianes, tendals, control remot d’equips i instal·lacions, control d’audiovisuals.\nSeguretat: un sistema domòtic ofereix una seguretat molt més complerta que qualsevol altre, doncs integra camps que normalment estan controlats per diversos sistemes, des de la seguretat dels bens (control d’accés i de presència, simulació de presència, alarmes d’intrusió o tècniques), com de les persones (pulsador de radiofreqüència per a gent gran i malalts per poder accedir a serveis d’ambulàncies o policia), com per eventualitats d’incidents o avaries, ja que es poden detectar incendis i fuites d’aigua i gas i desviar l’alarma cap als bombers, per exemple.\nComunicacions: imprescindible per accedir a multitud de serveis oferts pels operadors de telecomunicacions. Accedir a totes les aplicacions de la domòtica des de qualsevol PC o mòbil.\nUn sistema integrat, una casa més eficient. El fet d’aglutinar tots els elements en un sol sistema permet controlar-ho tot sense esforç ni complicacions, d’una manera eficaç i intuïtiu. És el camí més ràpid cap al confort i el benestar.\nUn sistema evolutiu, una elecció de futur. En escollir una solució domòtica pel seu projecte, vostè està apostant per un sistema flexible, permanentment obert cap al futur, ja que li permet contínuament adaptar-se a les seves necessitats integrant les darreres innovacions tecnològiques.\nUn sistema sostenible, un estalvi segur. Una casa no seria intel·ligent si no tingués en compte l’estalvi. La domòtica controla la il·luminació, tant artificial com natural, la calefacció, la refrigeració, el reg… i ho fa tenint en compte el consum energètic i un ús eficient de l’energia, fent-lo més econòmic i sostenible a la vegada.\nUn sistema descentralitzat. Integrar i controlar tots els productes equival a fer un menor esforç en el disseny i en la instal·lació, ja que s’estalvien masses de cablejat i s’abarateix el producte.\nKNX, la nostra aposta. Per a transferir dades de control de tots els components de gestió d’edificis cal un sistema que elimini els problemes que presenten els dispositius aïllats, assegurant que tots els components es comuniquen mitjançant un llenguatge comú. En resum, es necessita un sistema que sigui independent del fabricant i dels dominis d’aplicació, anomenat KNX, sobre el que es connecten tots els dispositius i s’intercanvia la comunicació. Amb això, aconseguim que totes les funcions puguin ser controlades i supervisades mitjançant un sistema uniforme sense necessitat de centres de control addicionals.\nTambé ens permet escollir el que creiem millor de les 150 marques amb les que treballa KNX, podent gaudir així d’una oferta més àmplia i d’una gamma de preus molt més variada. Més qualitat i millor preu, en resum. Estem, a més, oberts permanentment a les darreres novetats del mercat, que podem integrar sense necessitat de fer cap reforma ni de que ho faci el mateix instal·lador, atès que és l’únic estàndard obert i mundial per al control de cases i edificis.


Sala de premsa d'Onada Edicions: Entrevista a Hèctor Molina, protagonista de la pròxima novetat "Hèctor Molina, la veu de la terra del segle XXI"\nEntrevista a Hèctor Molina, protagonista de la pròxima novetat "Hèctor Molina, la veu de la terra del segle XXI"\nPer Alícia Coscollano\nHèctor Molina, llaurador, emprenedor i peça clau i fonamental d’El3ments, ha capgirat el món de l’agricultura no sols al nostre territori. Ara, conjuntament amb l’escriptora i periodista Alícia Coscollano i Masip, realitza una operació quirúrgica al món de l’agricultura en tots els seus àmbits.\nEl resultat es un llibre a quatre mans a través del qual els principals punts de reflexió al voltant de la més candent actualitat sobre temàtica ambiental i en el qual hi troba cabuda l’agricultura ecològica, les modes gastronòmiques, l’ús de l’aigua i la seua “titularitat”, els fitosanitaris o l’estat actual del camp i l’horta valenciana. Tots aquests aspectes configuren un tema global que passa pel sedàs de Molina. La perspectiva imprescindible de la persona compromesa amb la seua terra, amb una ferma sintonia a nivell planetari quan a sostenibilitat sense embuts, dona pas a una sèrie de qüestions de pes que encaixen en la visió del respecte i la cura per l’entorn. El format entrevista del volum afavoreix la informació i dona la mesura exacta de la situació al paisatge rural i agrícola actual. Un mapa geogràfic i emocional que també parla de la nostra història i del nostre patrimoni natural. Molina explica que l’essència del llibre sorgeix d’una pregunta urgent i peremptòria, “d’on venim, on estem i cap on deuríem anar”.\nQuina és l’essència del llibre?\nAl llibre tracte de fer un repàs del nostre entorn. D’on venim, on estem i on deuríem anar. I aquest últim viatge, el de futur, no és un desig personal, és una necessitat humana. Una visió des del màxim compromís, respecte i estima. Hi ha reflexions sobre els lobbies, com actuen i la necessitat que tenim de tornar a pensar, reflexionar, analitzar i a ser crítics per a passar a l’acció en matèria tan important com la salut, la cultura, la identitat territorial…\nQuina aportació creus que fa en l’àmbit divulgatiu?\nEl llibre està escrit amb el cor. Sense cap pressió per part de cap empresa o entitat i sense tindre la necessitat de deixar coses per contar o pensant amb el què diran i sempre pensant amb què deixarem als nostres fills.\nCalen veus acreditades sobre el l’agricultura, el medi ambient i la sostenibilitat que parlen de l’estat actual de les coses? Perquè creus que no surten en “prime time”?\nPerquè no porten vots. L’agricultura encara és allò que practicaven els nostres iaios i hui, els que treballem al camp de forma respectuosa amb l’entorn i la societat, és cosa de quatre mal contats. Els projectes que han eixit des de l’administració pública no és més que almoina i cobrir expedient. Podem veure quin pressupost destina l’ajuntament del nostre municipi i quin percentatge suposa. Almoina. L’administració ha d’invertir molt, moltíssim per a recuperar un camí perdut des de fa dècades. També és que els llauradors som extremadament independents, no ens sabem organitzar, i si sumem tot, doncs anem de baixada i sense frens.\nCompte, hi ha ciutats que hui són exemplars en positiu i em ve al cap la Ciutat de València. Què bonic que la nostra capital siga el mirall on tots els regidors i regidores d’agricultura s’han de vore reflectits!\nEl llibre conté una visió també crítica d’alguns aspectes que afecten al camp valencià, com les sintetitzaries?\nSi al món agrari valencià ha hagut equis factors a les últimes dècades que han afectat directament sobre el nostre camp, tots han afectat de forma negativa i amb tots ells hi ha molts responsables: l’administració, el comerç, el llaurador i la societat. O siga, tots ho som.\nÉs el teu primer llibre sobre una temàtica que coneixes molt bé, és un volum d’un cert compromís amb la terra? Com estàs vivint la seua publicació?\nHe al·lucinat amb la dificultat i la responsabilitat que comporta escriure un llibre que tracta tants punts i estic feliç del resultat perquè, com bé em va dir una periodista a la que m’estimo, quan va llegir textos em va dir ‘és molt tu’. Doncs això, és molt jo. Per a viure amb la felicitat plena hem de viure a un entorn alegre i res més bonic que un paisatge on, com descrivia l’il·lustre Cavanilles, el territori valencià és un territori amb una qualitat de la terra, llum i aigua excepcionals, i eixe és el meu compromís.\nCom ha estat la relació amb Onada edicions durant el procés d’edició?\nA Onada li estic molt agraït. Que pensaren amb mi per a escriure un llibre ja és molt important a títol personal i crec que un gran pas a la meua vida.\nMolta gent em deia allò de “podries escriure un llibre” i em feia gràcia. Qui, jo? Fins que un dia, Ramon París, després de conèixer-nos a Benicarló em va demanar escriure’l. Allò anava de debò. I què vols que et diga, m’han deixat escriure tot el que he considerat respectant al màxim tot. Agraït eternament amb l’editorial i tot l’equip d’Onada Edicions.\nPublicat per Onada Edicions a 12:38\nEtiquetes de comentaris: Alícia Coscollano, Hèctor Molina la veu de la terra del segle XXI


gòtic - flamíger: Oreig\nHe vist els murs\nd’una tristesa antiga,\nde la teua boca.\nHe trencat el cos\nde pedres de cotó\nque hi ha al redós.\nNo us vull veure\nde síl·labes de marbre\nteixides per vosaltres.\nNo hi ha ningú a la vora\nde la funesta arrogància\ndel vostre cor.\nSou perxes de mentida\nque no us aguanten.\na la cadira escollida\nque fou el meu tro,\non habitaves tu.\nJa no bufa el vent\nde cartes marcades,\nd’un terrible atzur.\nHe penjat la són\na un gronxador\nde merles sense cap.\na la darrera eixida\nde terra que no crida.\nHe bufat el ciri\nde la nit morta,\nles teues arracades.\nCos que ja no torna\na un cor que es desgavella.\nPublicado por Carles Alós en 10:54:00


Llagostera Ràdio - El jutjat proposa que l'home que va apunyalar una treballadora social a Salt surti del psiquiàtric penitenciari\nEl jutjat proposa que l'home que va apunyalar una treballadora social a Salt surti del psiquiàtric penitenciari\nL'home que va apunyalar una treballadora social a Salt, d'esquenes durant la vista a l'Audiència de Girona. / Foto: Xavier Pi (ACN)\nArticle Anterior El Govern descarta modificar el toc de queda de la Nit de Nadal i s'emplaça al 28 de desembre per avaluar les mesures\nSegüent Article La plataforma 'No a la variant C-63' presenta l'Alternativa 0 a la Selva\nL'agressor, que pateix un trastorn mental, va ingressar a la Unitat Psiquiàtrica Penitenciària de Brians 1 el 17 de juny passat.\nTot i que l'Audiència de Girona el va absoldre de l'intent d'assassinat, aplicant-li una eximent completa d'alteració psíquica, el mateix tribunal també va acordar que se l'internés un màxim de 7 anys i mig com a mesura de seguretat.\nDe fet, a la sentència, la Secció Tercera ja advertia que podria ser perillós si no rep tractament psiquiàtric.\nAra, però, l'home podria sortir del mòdul psiquiàtric de Brians 1. El jutjat de vigilància penitenciària que porta el cas, en base a dos informes mèdics, ha proposat que se li modifiqui el règim i que passi a seguir tractament en una comunitat terapèutica.\nLa decisió es troba ara en mans de l'Audiència de Girona, que és qui haurà de resoldre si ho accepta o no. Avui, a la Secció Tercera –que és qui va dictar sentència- s'ha celebrat la vista de modificació de mesures. Hi han assistit totes les parts i també l'intern, a qui han traslladat a Girona des de Brians 1 (i que ha decidit no fer ús del seu dret de paraula).\nLa fiscalia i les acusacions s'oposen a la mesura, perquè la veuen "molt prematura". La fiscal ha recordat que l'home té "un passat greu i perillós" i creu que no hi ha garanties que, si l'home surt de Brians 1, no torni a caure en les addiccions. A més, també sosté que la proposta perquè abandoni el mòdul psiquiàtric no està "ben estructurada" i demana que s'acompanyi d'un pla "que garanteixi sense dubtes" que, si surt, no tornarà a agredir ningú.\nEn la mateixa línia també s'ha expressat l'advocada de l'acusació, Mònica Tarradellas. "Ens hi oposem profundament", ha dit al tribunal. Tarradellas ha definit "d'imprecisos" els informes que avalen el canvi de règim i ha demanat a l'Audiència que demani al jutjat de vigilància penitenciària ampliar la seva proposta. Entre d'altres, Tarradellas reclama que "per garantir la seguretat" es disposi d'un pla de seguiment, a un any o un any i mig vista, per assegurar que l'home no només està rehabilitat de les addiccions, sinó que la malaltia mental de base que pateix està controlada.\nA més, l'advocada també creu que "entre la presó i el seguiment ambulatori" la franja és àmplia, i es poden fer passos intermitjos entre una mesura i l'altra (com ara ingressos tancats en un psiquiàtric). I en aquest sentit, ha destacat que, a l'hora de proposar que l'home segueixi tractament en una comunitat terapèutica, el jutjat de vigilància no precisa si aquest ha de ser en règim "obert o tancat".\nPer la seva banda, l'advocat de la defensa, Joan Pere Zapata, ha posat l'accent en el fet que la proposta del jutjat de vigilància penitenciària s'acompanya de dos informes mèdics emesos per facultatius. "S'hi conclou que el tractament a través d'una comunitat terapèutica serà una mesura positiva", ha afirmat Zapata.\nL'advocat, que ha demanat al tribunal de l'Audiència que adeqüi el règim a allò que proposa el jutjat, entén que l'home ha de sortir del mòdul psiquiàtric i, "per referència", seguir tractament a la Xarxa de Salut Mental. En aquest cas, al psiquiàtric de Salt, que és on residia. "A més, això permetrà que mantingui el contacte amb la família, que també és un control i una contenció", afirma Zapata.\nAra, després d'escoltar les parts, serà l'Audiència de Girona qui resoldrà.\nL'apunyalament a la treballadora social de Salt va passar el 23 de novembre del 2018. L'home va abordar la víctima pel carrer, quan anava a fer una visita domiciliària amb una companya de feina, i li va clavar dues ganivetades.\nL'Audiència, però, el va declarar "no culpable per falta d'imputabilitat" de l'intent d'assassinat perquè patia "una clínica delirant de perjudici i paranoide" que li va anul·lar "la capacitat de judici i raonament". Segons la sentència, el processat feia "interpretacions delirants de la realitat" i atribuïa a la víctima la identitat d'una exparella que tenia al Marroc i creia que el perseguia, l'assetjava i li feia bruixeria.\nnotícia comarcal\tsalt\tjudici


Giuseppe Fonzi, el ciclista del poble | Fosbury\nFosbury » Ciclisme » Giuseppe Fonzi, el ciclista del poble L'italià torna a endur-se la maglia nera del Giro d'Itàlia\nChris Froome ha guanyat el Giro d’Itàlia després d’una exhibició en solitari durant més de 80 quilòmetres a l’etapa reina d’enguany. Una meravellosa jornada de ciclisme amb un protagonista pendent de sanció per dopatge.\nEl ciclisme d’elit ha exposat totes les seves contradiccions a la llum en la darrera edició del Giro d’Itàlia. El vencedor ha complert els pronòstics: Chris Froome ha guanyat la seva tercera gran volta consecutiva i ho ha fet amb l’exhibició més gran de la seva carrera esportiva. Molt més gran que el domini mostrat als 4 Tours de França del seu palmarès o a la darrera edició de la Vuelta a Espanya on va ser caçat per superar els límits de salbutamol al seu cos. Pendent de sanció, el britànic ha sacsejat el Giro en la setmana final i s’ha imposat per davant de Tom Dumoulin i de Miguel Ángel López. Mentre esperem si aquest títol constarà al seu palmarès de futur, avui ens fixem en Giuseppe Fonzi, el ciclista del poble.\nUn modest entre modests\nFonzi ha estat un dels integrants de l’equip més modest del Giro d’Itàlia. El Wilier Triestina, sens dubte, era el pitjor equip d’aquest Giro d’Itàlia. Amb una de les quatre invitacions a equips professionals continentals a la butxaca, l’equip va respondre convocant els seus dos millors homes: el classicòman Filippo Pozzatto i el velocista Jakub Mareczko. El primer és una institució del ciclisme italià i per si mateix justifica la invitació de l’equip al Giro. El segon és un sprinter amb més de 30 triomfs com a professional que només brilla en terres asiàtiques. El camí de Wilier Triestina es va torçar el dia previ a la competició: Pozzatto marxava de Jerusalem Oest per malaltia del seu pare, renunciava a la prova i era substituït per un jove Alex Turrin, sense experiència en cites de tal envergadura.\nJakub Mareczko tampoc va ser la clau de volta de l’èxit modest: després de ser competitiu en els primers esprints, l’esforç va passar-li factura i es va retirar després d’una setmana de competició amb un equip que l’havia protegit amb tanta estima que va entrar en bloc, en els últims llocs de l’etapa, en la jornada d’ascensió a l’Etna per tal de donar suport al seu líder i a l’únic capaç de guanyar una etapa. Sense Pozzatto ni Mareczko, el Wilier Triestina ha col·locat sistemàticament els seus corredors a les escapades intranscendents de cada jornada per lluir mallot i marca comercial. En una ocasió Marco Coledan va estar a punt de provocar una autèntica bomba amb un atac davant els velocistes a menys d’un quilòmetre pel final d’una etapa plana fins a ser engolit a 200 metres de la meta.\nSigui com sigui, el Wilier Triestina ha comptat amb una estrella del Giro: Giuseppe Fonzi, l’home més estimat pels aficionats italians.\nClub de fans de Giuseppe Fonzi / Wilier Triestina\nFonzi és un corredor de 26 anys que compta amb resultats decents a Malàisia o la Xina i que exerceix un rol de gregari allà on el seu equip el crida a fer-ho. L’any passat va aconseguir certa fama acabant en la darrera posició del Giro d’Itàlia. Un 161è lloc que donava pas a l’oficiosa Maglia Nera, l’antipremi per al darrer classificat de la ronda italiana. Enguany Fonzi ha batallat des del primer dia per repetir experiència i guardó. Amb un total de 5 hores, 48 minuts i 37 segons perduts respecte Chris Froome, Giuseppe Fonzi ha aconseguit la proesa i ha revalidat la maglia nera amb solvència, protegit pels seus companys d’equip: 4 dels últims 7 corredors de la general del Giro han estat membres del Wilier Triestina.\nCom si hagués heretat la passió per ciclistes com Sante Carollo o Luigi Malabrocca per batallar amb desfici el darrer lloc del Giro, Fonzi va dissimular en la contrarellotge inicial per deixar-se anar ja en la segona etapa a Israel. Últim de la classificació general en el segon dia de competició… i lloc estable al pou de la general fins a l’arribada a Roma. El ciclista de Pescara ha hagut de lluitar de valent: no és senzill calcular el temps exacte per deixar-se anar sense entrar en el fora de control i, al mateix temps, lluitar per les escapades i per ajudar els companys d’equip durant els primers 150 quilòmetres de cada etapa. El seu millor resultat parcial, el 88è lloc de Roma. Tota la resta de jornades, com a mínim, el van avançar 110 rivals.\nGiuseppe Fonzi, ídol de masses des del primer dia / Giro\nL’orgull de la maglia nera\nGràcies a la invisible maglia nera, Giuseppe Fonzi ha estat protagonista de nombroses entrevistes aquests dies en territori italià. Hem descobert que és un gran aficionat a la informàtica, amant dels e-Sports i especialment, un apassionat del ciclisme a qui li encanta el contacte directe amb l’afició:\n“Em sento el corredor del poble, hauríeu de veure com m’anima la gent encara que sigui l’últim classificat de la general. Passar per les carreteres italianes i ser conegut per la gent pel fet de ser l’últim per mi és meravellós. Veig que aprecien realment l’esforç i el sacrifici que faig per arribar al final, encara que sigui el darrer en fer-ho. El meu somni des que sóc un nen és guanyar una etapa del Giro. A veure si sorgeix l’oportunitat de fer-ho en el futur”\nLlarga vida a ciclistes com Giuseppe Fonzi, lluny d’actuacions inhumanes, proper al contacte amb la gent.\nAmb una jaqueta negra, per deixar clar qui mana al fons de la general / Giro\nCiclismeGiro d'ItàliaGiuseppe Fonzi


Sáenz de Santamaría: "Si hagués deixat el país com el va deixar el PSOE, em faria vergonya sortir de casa"\nLa vicepresidenta del govern espanyol ha contestat la vicepresidenta del PSOE, que va fer una crida a les joventuts del partit que sortissin al carrer per expressar el seu descontent amb les polítiques de Rajoy\nEFE Madrid Actualitzada el 28/04/2012 15:59\nLa vicepresidenta del govern espanyol, Soraya Sáenz de Santamaría, ha criticat avui la crida ciutadana que han fet alguns dirigents socialistes per protestar contra les retallades, i ha afirmat durant la jornada inaugural del XVè Congrés del PP de Madrid que "si hagués deixat el país com el va deixar ells, li faria "vergonya sortir de casa". Les declaracions són vistes com una resposta les que va fer ahir Elena Valenciano, vicepresidenta general del PSOE, durant la celebració del congrés de les joventuts del partit. Va fer una crida als militants més joves del partit per a que surtin al carrer i expressin la seva oposició a les polítiques "intolerables" del govern de Mariano Rajoy.\nSáenz de Santamaría no ha volgut parlar més del llegat del PSOE perquè, segons ha declarat, "les conseqüències d'aquell deute són les que ens han col·locat en aquesta situació". En cap moment ha esmentat la pujada dels impostos, entre ells l'IVA, i ha subratllat que la situació és "pitjor del que s'esperava" i que sortir de la crisi cal "per desgràcia, fer esforços i sacrificis".\nMalgrat tot, la número dos del govern espanyol ha volgut transmetre un missatge d'optimisme i esperança a les famílies que estan vivint dificultats. "Viurem mesos difícils, complicats. Ens costarà molt, pero la societat vol tirar endavant", ha afegit. A més del controlar el dèficit, ha aclarit, la crisi s'ha d'aprofitar per canviar i modernitzar les administracions públiques, l'educació i la sanitat.


El Servei de Sanitat Vegetal del DACC té entre les seves funcions el dirigir les campanyes oficials de lluita fitopatològica que han d'atendre la normativa establerta per al patogen en qüestió. En aquest sentit, aquest servei cada any organitza i desenvolupa en el territori català campanyes de prospecció, detecció i eradicació d’organismes nocius de quarantena. Aquesta prospecció consisteix en:\nEn zona protegida, segons el que estableix la normativa, en cas de detecció d’un focus de foc bacterià el DACC establirà una zona de seguretat al voltant del focus detectat, que cobrirà una extensió mínima d'un cercle d'1 km de radi i on s'efectuarà un seguiment intensiu.\nLlista de planters a zones tampó per a Foc bacterià (Erwinia amylovora) a les comunitats autònomes que, en part o en la seva totalitat, van sol·licitar ser excloses de reconeixement de Zona Protegida\nFont: Ministeri d'Agricultura. Actualizat el: 2018\nVivers autoritzats a les zones tampó de Catalunya\nActualitzat a agost de 2021\nEl material haurà d’anar sempre acompanyat d’un Passaport Fitosanitari ZP\nEn les zones protegides es podrà moure material vegetal susceptible procedent d’altres zones protegides, sempre amb Passaport Fitosanitari ZP.


Nou canal de Youtube…!\nDesprés d’una intensa renovació del blog i de canviar i afegir nous continguts, aquesta setmana ha arribat el moment de presentar-vos oficialment el NOU CANAL de YouTube de “On Air…”. I tot i que inicialment m’hi resistia, després de comprovar que no hi ha cap servei que em satisfaci per pujar-hi vídeos i àudios , […]\nLeer más Nou canal de Youtube…!\n10.000 visites al blog…gràcies!\nEl passat 4 gener de 2009 vaig engegar aquest blog i poc més de 8 mesos després he de celebrar que hem arribat a les 10.000 visites…són moltes visites i moltsde vosaltres per aquí i compartint amb mí reflexions de tota mena; temes periodístics, d’altres interns de la ràdio o la tele, altres de tecnologia/2.0, […]\nLeer más 10.000 visites al blog…gràcies!


L’excursió dels dimecres.- La Vall d’Ora, el pla de Busa i Sant Pere de Graudescales | UES\nL’excursió dels dimecres.- La Vall d’Ora, el pla de Busa i Sant Pere de Graudescales\n« 35a Pujada popular a La Salut\nDesnivell negatiu: 700m\nEn aquesta preciosa ruta circular per l’Alt Solsonès ens enfilarem al Pla de Busa des del sud i descobrirem l’església de Sant Pere de Graudescales.\nComençarem la caminada al monument a Guifré el Pilós i de seguida puja-rem cap al peu de les cingleres. Per arribar a dalt de tot, haurem de fer el pas de l’Escala de Busa, que està perfectament equipat amb escales metàl·liques i graons de fusta. Aquest pas difícil es pot evitar fent una volta pel Grau de les Collades. Un cop a dalt del Pla de Busa arribarem fins al lloc anomenat el Campament, escenari de la Guerra del Francès.\nDes d’aquí ens dirigirem al Nord-est, i començarem a davallar pel Grau de Vilamala cap a Sant Pere de Graudescales, antic monestir benedictí del que només en queda en peu l’església. Per acabar l’excursió, seguirem el GR1 fins al punt d’inici.


Per a EU debat de la Comunitat mostra un Bauzà obstinat en l’austericidi que ens porta al desastre | Web de Esquerra Unida de les Illes Balears\nPer a EU debat de la Comunitat mostra un Bauzà obstinat en l’austericidi que ens porta al desastre\npor EUIB | Nov 21, 2012 | EUIB | 0 Comentarios\nEl discurs del president en el debat de política general d’ahir al Parlament no aportar res de nou en la política que ha vengut practicant i que ens ha portat a la situació actual. Una situació en que l’atur es situa en màxims històrics, en la que la pobresa s’estén i en la que els serveis públics es deterioren ràpidament.\nEl president Bauzà afirmà amb triomfalisme que la situació de Balears ha millorat, però no pogué aportar cap dada objectiva que confirmi aquesta apreciació, que es contradiu amb tots els indicadors públics i privats. El que resulta més preocupant és que va afirmar que seguirà practicant la política de retallades i que no hi haurà cap iniciativa pública per afavorir la reactivació econòmica. Bauzà es va situar el posicions ultraliberals assegurant que és el mercat sense cap tipus de control i la iniciativa privada qui ha de generar creixement i ocupació. Les dades contradiuen frontalment aquesta afirmació tant poc rigorosa pròpia d’una ideologia que no toca de peus a terra: les empreses privades no generen ocupació sinó que, aplicant la reaccionària reforma laboral del PP, estan aprofitant per a reduir plantilles amb un cost inferior al que tenien abans. Ni tant sols la bona temporada turística ha servit per a generar ocupació al sector de l’hostaleria. La petita i mitjana empresa es troba ofegada i l’augment dels imposts sobre el consum generen recessió.\nEl president Bauzà, incapaç de fer propostes de futur, es dedica a criticar l’oposició i a declara que tots els mals procedeixen de l’herència rebuda del govern anterior. No parla en canvi del terrible endeutament generat a l’època Matas per les seves obres faraòniques fetes amb l’objectiu de pagar favors a grans empreses que recompensaven generosament el seu partit i els membres del Govern, en una etapa en què la corrupció es va generalitzar al si de la Comunitat. Curiosament va reservar el concepte d’obra faraònica a una infraestructura pública tant necessària com la línia fèrria Manacor-Artà, que ha descartat.\nEl president Bauzà, tal com ja ens té acostumats, va mentir sobre l’herència rebuda, sobre el deute, sobre la reducció del dèficit i es va “oblidar” del rescat de la Comunitat que ha demanat al govern central, que condicionarà encara més les finances públiques. Va presumir d’haver obtingut el compromís de Madrid en el compliment del Conveni de Carreteres. Aquesta afirmació, que ja veurem si es confirma, no lleva que les inversions previstes en els PGE són un terç de la mitjana estatal i que Rajoy ha eliminat les inversions estatutàries que és una obligació derivad de llei orgànica. Tot això demostra el poc pes polític de Bauzà i la nul·la influència del PP de les Illes.\nEl senyor Bauzà, centrat en interpretacions peregrines de les dades econòmiques i en atacar l’oposició, no va tenir temps per parlar de les persones que més pateixen les conseqüències de la crisi, no els va dedicar temps en un discurs molt llarg, ni els va donar cap esperança: continuaran les polítiques d’austeritat i les retallades.\nEl president va deixar com a colp d’efecte final l’anunci de que no es tancaran els hospitals General i Joan Marc, en contra del que havia afirmat de manera irresponsable el mes d’abril, el que no va dir és que aquesta decisió és producte de la gran mobilització social que l’anunci de tancament va generar, en cap cas respon a una política sanitària que, literalment, no existeix com ho demostra que ja ha “cremat” dos consellers de salut i n’ha posat un altre dòcil i sense pes polític per a que apliqui les retallades que se li ordenin.\nTampoc ha tengut temps el president de parlar de la crispació social generada per les seves polítiques que ha assolit límits desconeguts fins ara a les Illes. Aquesta crispació la motivat la duresa de les retallades com, també, decisions absurdes i provocadores com els atacs als docents o la postergació de la llengua catalana. Davant d’aquesta crispació la resposta del Govern ha estat abusiva i autoritària: criminalitzar la protesta i utilitzar de manera partidista les forces de seguretat per a reprimir la discrepància.\nPel que fa a la lluita contra la corrupció, la falsedat de les seves promeses electoralistes es posen de manifest amb la no aplicació del seu famós codi ètic, en la implicació de nombrós dirigents del partit en el finançament il·legal, sense que es demanin disculpes ni es retorni allò que es va malversar i amb la vergonya de veure que en el primer debat de política general del seu mandat, el Ple del Parlament sigui presidit per un imputat en un cas de corrupció.\nEl més greu i el més decebedor del trist debat de política general és que no es va apuntar ni una sola mesura per treure la Comunitat de l’actual crisi econòmica, ni una sola idea nova, cap iniciativa encaminada a aconseguir consensos socials. Des de la solitud i la prepotència de la seva majoria absoluta, el president segueix encaparrotat defensant l’austericidi que ens porta al desastre. Els ciutadans de les Illes Balears tenim tot el dret a exigir una altra política i una altres governants.


#ViquiGuiaJove: Com es pot gestionar un equipament juvenil? | Kasal Joves Roquetes\n#ViquiGuiaJove: Com es pot gestionar un equipament juvenil?\n10/02/2016 · by KJR\t· in KJR, Roket Project.\t·\nDes del KJR hem participat en l’elaboració de la #ViquiGuiaJove, una guia col·laborativa per a la dinamització i participació juvenil, acollint tallers amb professionals i joves i també en la redacció de la fitxa que parla dels models de gestió. Us en deixem un resum:\nCom es pot gestionar un equipament juvenil?\nS’està iniciant un projecte en un equipament juvenil i no saps quines poden ser les formes per consensuar-ne la gestió i el marc normatiu.\nTens un equipament, però la gestió no acaba de funcionar. Quin model de gestió ens pot ajudar a millorar?\nUn grup de joves del municipi vol gestionar l’equipament.\nDavant de l’obertura o bé de la reformulació d’un equipament juvenil, no només és necessari pensar en quin tipus d’equipament es vol, ni com dinamitzar-lo, sinó en quina gestió tindrà. La gestió d’un equipament s’entén com el motor de dinamització i de transformació de la persona i l’entorn, sempre que la persona jove tingui el màxim de protagonisme possible a través de la seva participació i respongui a les seves necessitats. D’aquest punt en dependrà el funcionament general i el compliment dels objectius fixats. La implicació i la participació de la gent jove seran la clau per poder-los assolir.\nSi vols conèixer de primera mà com resoldre aquestes preguntes entra en aquesta fitxa que vam fer des del Kasal Jove de Roquetes que parla sobre de Models de Gestió de la #ViquiGuiaJove de l’Agència Catalana de la Joventut.\nEtiquetes: gestió, joves, participació, viquiguiajove\n← #ViquiGuiaJove: Guia col·laborativa per a la dinamitzacio i la participació juvenil\n#Trinkejo: Estrena amb Jam Flamenca →


Tancada a l'IES Lluís de Peguera de Manresa - Indymedia Barcelona\nTancada a l'IES Lluís de Peguera de Manresa\nper Assemblea d'Estudiants de l'IES Lluís de Peguera de Manresa\nCorreu-e: assembleapeguera@gmail.com (no verificat!)\t 27 abr 2009\nDimarts 28 d’Abril del 2009 l’Assemblea d’Estudiants de l’IES Lluís de Peguera de Manresa, realitzarà una tancada a l’interior del centre per mostrar el rebuig de les estudiants enfornt l’aplicació de l’Espai Europeu d’Educació Superior, més conegut com Pla Bolonya i la Llei d’Educació Catalana, ja que creiem que són un atac cap a la nostra educació pública.\nDurant tota la jornada de lluita es duran a terme vàries activitats com una xerrada-taller sobre la Guerra Civil, un taller de pancartes i una xerrada sobre el cas dels expedientats i expulsats de la UAB. Les activitats finalitzaran amb l'acció pacífica de dormir a l’IES per part d’estudiants del centre i d’altres instituts públics de la ciutat. A part, s’ha instal•lat un punt d’informació per a totes aquelles que vulguin ampliar coneixements o simplement informar-se sobre què són i com ens afectaran el Pla Bolonya i la LEC i la necessitat de lluitar contra aquests dos processos privatitzadors de l'educació.\nEl fet d’ocupar l’institut surt en motiu de voler convertir-lo en una eina per al desenvolupament del pensament crític de les estudiants i obrir debat sobre aquest tema per a conscienciar les estudiants que la defensa de l’ensenyament públic a qualsevol escala és necessària, ja que creiem que com a estudiants de secundària som els que en patirem els efectes directes i veiem necessari mostrar el nostre rebuig cap als plans d’estudi esmentats. Per això cal exportar la lluita a tots els centres de secundària i mobilitzar-nos i deixar clar que no tolerarem cap més atac cap a l’ensenyament públic, que no ens fan por les mesures repressores que ens apliquen, ja que això encara legitima més la nostra lluita i sabem que aquesta segueix sent l’únic camí.\nPer a més informació us convoquem a la roda de premsa que tindrà lloc a les 15:00 h al mateix institut.\nRe: Tancada a l'IES Lluís de Peguera de Manresa\nper un@ emprenyada del batxiller\t 28 abr 2009\npinta d pm!\nendavant gent, a cada insti una assemblea!!\ninstis per la pública: 29A Vaga + Manifa 12h pl. universitat


Actel Força Lleida - Página 284 - Foros ACB.COM\nPágina 284 de 307 •\npor fll13 » 21 Abr 2017, 23:17\nAra si, fora de play-off , no? Diria que si. Quina llàstima no haver sapigut gestionar millor els moments claus durant la temporada.\nAl equip no se'l pot criticar pel seu esforç, pero hi ha alguns jugadors que no tenen cabuda en un projecte competitiu. Suposo que tot dependrà de la pasta disponible.\nDel partit avui es resumeix facilment, mentre la direcció ha estat en mans de les dos bledes asolejades que tenim de bases dons res ( els dos al carrer! els dos!que dolents que son!). Quan sa ficat Nevels ha dirigir el cotarro dons apunt de guanyar els average (+16). A destacar Sevillano(quina llàstima que no tingui continuïtat en el seu joc), Feliu(avere si renova dos anys) i Martí (gran segon part de temporada).\nAlgú sap que té Sutina?\nApa!fins Octubre sense basket...\npor Malkav » 21 Abr 2017, 23:42\nAvui he pogut veure el partit en directe i he acabat amb una sensacio agredolca. Fora de play-off si, ho ha dit l'Speaker a l'acabar aixi que...\nEl partit en si ha set dolent dolent, fins al darrer quart es clar. Quina exhibicio, i quins minuts de bogeria, ens ha comencat a entrar TOT el que no havia entrat fins al moment i ells s'han bloquejat amb la nostra defensa (i una mica de permissivitat extra dels arbitres). La veritat es que jo no he caigut en el tema del +16 fins que no estavem al +14\nCoincideixo en el tema bases, avui molt malament. S'assemblen massa a mes, es que no tenim amenaca exterior per part seva. Si hagues de triar qui quedar-me per la temporada que ve ara mateix: Nevels, Miki, Sevillano, Marc Marti i depenent de qui es portes pel joc interior em plantejaria Leo/Mbaye.\nEl Nevels marxara segurisssssssim, ha estat brutal veure jugar aquest tio.\nEl Miki espero que renovi, porfi.\nEl Sevillano em sembla un complement exterior genial, i no parlo nomes de 5e home en la rotacio.\nEl Marc Marti esta ver per l'ACB, i per a que xupi banqueta que ens el deixin una temporada mes. Aixo si, aquest estiu a menjar MOLT i fer una mica de feina de tronc superior.\nI el tema Leo/Mbaye doncs que no em semblen dolents, el que passa es que els 3 de dins excepte l'Alzamora son bastant lleugers.\nLa resta, sentint-ho molt, no els renovaria. Els que tenen contracte seguiran segur, aixo ho hem de tenir clar. Pero l'Alfons (tot i que aquesta temporada que ha fet ha estat 1000000000 cops millor que la passada) ja te una edat, i mira tot i aixi m'ho pensava de 5e interior, cony es que soc un tou i sentimental, pero un tio amb la seva experiencia serveix. Pero com que no he de decidir jo doncs ho deixo.\nEl Juampi al principi pensava que era el tipic esquinc de turmell al caure i trepitjar algu, pero se l'han endut als vestidors i ja no se...\nPerdo per la redaccio sense accents ni res, teclat angles one more time\npor fll13 » 21 Abr 2017, 23:52\nPel que es comenta, Rubin seguirà (te contracte), ja podem portar un súper base. Feliu, Sevillano i Sutina seguiran, es buscarà un substitut per Nevels.\nPunt apart per dins, es vol renovar Hermet, te oferta ACB. Segons en deien es buscaria un altra cessió de Martí , sempre que sigués beneficiosa econòmicament pel club ( jo faria un esforç per retenir-lo ). Dels altres...en principi no es compta amb Alzamora, Demetrio vol buscar millor ofertes i MBaye..\nSuposo que Comenge intentarà fer un equip molt físic, amb gent molt gran per dins,al estil del rival d'avui.\npor Malkav » 22 Abr 2017, 00:01\nUn pivot gros ens hagues vingut molt be aquest any. Avui el Guerra ha fet moooolta pupita.\npor fll13 » 22 Abr 2017, 00:05\nGuerra era la primera opció pel 5 i Cristian Díaz unes de les opcions pel 1. Borja Comenge va reconèixer que COB és l'equip que li hagués agradat tenir. Avere si amb temps pot montar un equip mès al seu gust.\npor DeluxeAnswer » 22 Abr 2017, 00:52\nAvui s'ha acabat la temporada ja pràcticament, desprès de guanyar a Palencia, a Lugo i a Burgos no fem playoff però això ja es aigua passada toca mirar endavant i veure qui formarà part del projecte per la temporada que ve.\nLlegeixo comentaris a favor de la renovació de Gerard Sevillano, com voleu que continuii un xaval que unicament ha jugat un partit (Gipuzkoa) i un quart contra Ourense, estic atònit llegint aquests comentaris que l'inclouen no sols dins del projecte sinó amb un rol important a un jugador que no ha demostrat res a la gran majoria i t'ha restat força a alguns partits.\nAquí el meu propòsit de plantilla pel pròxim any:\nBases: (X Base TOP) // Rubín\nEscortes: (X perfil Nevels) // Sutina? (perquè es el capi, però espavil)\nAlers: Feliu // (qualsevol menys Sevillano)\nAla-pivot: Martí // X\nPivot: Ablaye // X\nReconeixement a Comenge que ara podrà demostrar de que és capaç creant un projecte competitiu i ambiciós, això vol dir CAP CLÀUSULA ACB que se't carregaria tot el projecte.\npor goupri » 22 Abr 2017, 00:56\nPensava que s'aplicava el general en cas de múltiples empats amb les mateixes victòries/derrotes entre ells (1-1 els tres), però veig que després es mira la diferència de punts anotats en els partits entre els implicats. Per tant, dep.\nDel partit, doncs agrair el sprint final amb el 21-0, però certament ens hem quedat a mig camí, acabant la temporada en el nostre pitjor moment de joc quan el millor en va ser el de la primera jornada a Burgos. Preocupant.\nQuant a la planificació per la temporada que ve, ja ho vaig comentar. No deixarem marxar els que tenen contracte per motius econòmics (Sutina -que espero que estigui bé i la lesió sigui lleu- ha estat molt, molt fluix i no comptaria amb ell sense el lligam) però hem d'acabar de ser un club d'amics per ser més competitius. Sentint-ho molt evidentment que no podem comptar amb el Jose. Sobre Hermet... si vol un any més a Pardinyes, d'acord. Però està molt lluny de donar el nivell. Ofensivament li ha faltat confiança, es nota, però defensivament no pot. I menys si Borja s'entesta en posar-lo de 5. Com a cinquè interior (de quatre!) i vinculat, endavant.\nDemetrio i Mbaye han tingut una evolució descendent, però són jugadors útils i que farien un millor segon any. Però si fos Leo no seguiria, perquè al contrari que a Nevels, no li hem donat el protagonisme que necessita.\nMartí es renovació segura, així com Feliu. Sevillano té contracte però comptaria amb ell igualment. A mi sí que m'ha semblat interessant la seva temporada, sabent el seu rol.\nI ja que estem de pajis:\nForcada / Rubin (contracte)\nAmericà Nevels 2.0 / Sutina (contracte)\nFeliu / Sevillano (contracte)\nMúgica / Martí\nGuerra / Jugador de plata o comunitari barat/cedit\nSense saber com afectarà rebre menys diners de San Miguel... no seria descabellat sabent que Guerra no té lloc a ACB, després de l'incident no crec que segueixi i prioritzarà un equip on tornar a créixer per tornar a ACB als diners / Marin baixa i buscarà revaloritzar-se també Múgica. I dic Forcada com puc dir un altre base de referència que es buscava a inicis de temporada.\nA treballar des de ja amb la 17/18 que s'ha vist que sense planificació i improvisant en el mercat es fan desastres. Amb temps, estabilitat que per fi tenim i menys moviments necessaris si acabem tancant les renovacions, la cosa pot ser (esperem) molt diferent.\npor fll13 » 22 Abr 2017, 08:36\nSuposo que tornaran a sonar els noms del any passat. Una proposta podria ser:\nBase TOP / Rubin (Contracte)\nEscolta anotador/ Sutina (Contracte, cada dia es més 3 pel seu físic )\nPep Ortega, Mújica, Flis, SambVeterà amb molt pes/ Martí\nGuerra, Arteaga, Fontet/ Supent molt gran i físic , Mbaye serveix.\nPodríem tirar del factor "país". Pino, Pardina, Ortega, Franch, Joan Tomàs.\nTambé estar atents al Barça B i els seus moviments.\nSi la temporada que ve la lliga és de 18 plantilla de 12, amb un combo per al joc exterior i un altre 5, Alzamora serveix com a cinquè interior/entrenador.\nTot dependrà del "cash" disponible. Ja veurem si segueix Actel. No descarto una pujada de abonaments.\npor goupri » 22 Abr 2017, 12:14\nSí, lo que el problema també dels Peps Ortega, Felius (manresà), Forcades... que prioritzen casa seva, és que si baixa Manresa ja no som l'únic català, el qual ens pot putejar una mica.\npor fll13 » 22 Abr 2017, 12:50\nBé , gent com Feliu deu tindré un cert compromís amb el club, mes si segueix sent el millor pagat de la plantilla i amb dos anys de contracte. Pero si, que baixi Manresa ens farà mal. Confiem en Borja Comenge. També pot fer mal els que pugin de Plata, equips històrics com Alacant o Granada...\npor jomac » 22 Abr 2017, 14:07\nLa veritat es que no se si que aporta menys al joc de l'equip si Simeon o Rubin; tela els bases que tenim...bufff\nEl partit de ahir va canviar radicalment i li vam poder donar totalment la volta quan Borja va donar la direcció a Nevels i va tenir sentats als dos bases oficials.\nPer la temporada que ve estic bastant d'acord amb els noms que van sortint per aqui.\nSi Rubin te contracte continuarà i l'haurem de soportar un any més: aquesta temporada a millorat respecte a les anteriors, però el seu rendiment ha anat baixant des de que Rupnik va marxar i queda demostrat un cop mes que no te nivell Leb OR, i em sap greu perque es un noi de "la casa" però.... Simeon és una llàstima, no se que li ha passat, no te res a veure amb el gran jugador que apuntava o que era fa tres temporades.\nLa meva aposta és similar a la que es va dient:\nForcada i Rubin\nNevels o Derksen (Marin) o Berhanemeskel o Hearst-Okpalannaka (Araberri) i Sutina\nFeliu i Sevillano\nPep Ortega o Mújica o Demetrio i Martí\nGuerra o Fontet o Herun i Mbaye i Alzamora (si vol seguir jugant a basquet com a 5 pivot i aportant experiencia, jo el renovaria)\nEns hauriem de moure ràpid i anar lligant jugadors.\npor CreamyDeluxe » 24 Abr 2017, 10:58\nDivendres es va acabar la temporada sense jugar playoff. Sembla extrany no fer playoff guanyant a les pistes més difícils de la lliga, però encara és més extrany perdre a casa contra Clavijo i Marin, i perdre a pista de Prat i Huesca, entre d'altres.. De totes formes, valoro la temporada positiva i crec que la cosa promet. Estem parlant d'un equip on després de pocs partits jugats de lliga et marxa l'estrella i has tingut de canviar de base 4 vegades. T'ha acabat tirant del carro un noi que venia de EBA, i encara sembla més sorprenent després del gran 'èxit' que va tenir Greven. Crec que la planificació de la temporada va ser molt bona, però ni el mateix Comenge pensava que es perdria a Rupnik tan ràpid. Aquest cop en Borja té temps per planificar la plantilla del any que ve i estic convençut de que la temporada que ve hi haurà una plantilla molt competent. Està clar que s'ha de buscar bé a fora, però encara està més clar que s'ha de fer neteja a dins, i si hi ha jugadors que no rendeixen, o al Pardinyes o al carrer. La meva proposta de plantilla pel any vinent aniria encarada amb un base TOP a nivell nacional, que no te'l puguin pendre d'ACB. Aquí teniu la meva proposta:\nEscoltes: Anotador pur estil Nevels / Sutina\nAlers: Feliu/aler defensiu (Sevillano no té nivell)\nAlaPivot: Jo em quedaria a Demetrio/Martí\nPivot: Ablaye (sí o sí)/ pivot dur\nXavi Forcada ja va sonar l'any passat com molts comenteu i crec que seria un fitxatge increible.\npor Malkav » 25 Abr 2017, 15:39\nKregor Hermet fitxa per 3 anys amb l’Actel Força Lleida\nEl pivot estoni de 19 anys Kregor Hermet jugarà les tres properes temporades amb l’Actel Força Lleida. Hermet ja ha jugat aquesta temporada en 21 partits de la LEB OR amb el Força Lleida gràcies a l’acord de vinculació amb el CB Pardinyes de la Lliga EBA del que el jugador estoni en forma part.\nEn aquests 21 partits sota les ordres de Borja Comenge, Hermet ha jugat 7 minuts i 39 segons de mitja on ha anotat 2,1 punts i ha agafat 1,1 rebots per partit. Pel que fa a la seva temporada al Pardinyes, el pivot de 2,04 metres d’alçada ha jugat 23 partits amb 22 minuts i 39 segons, 13,9 punts, 4,2 rebots i 11 de valoració de mitjana.\nEl president del club, Félix González, i el jugador han signat ja en nou contracte que els unirà 3 temporades.\nDoncs ja tenim un del quatres de la pròxima temporada.\npor fll13 » 25 Abr 2017, 15:53\nEs sobreenten que ara ja forma part exclusivament de la plantilla del força bé Lleida, no?\nDos 4 com Hermet i Martí podria sonar una mica tou en defensa. En cas qué el segon segueixi..\nBase 1 / Rubín\nEscolta anotador / Sutina\nFeliu??/ Sevillano (te contracte??? )\n4 titular Hermet/ Martí? ?\nPivot 1 / Pivot 2\npor mariohn » 25 Abr 2017, 17:04\npor mariohn » 26 Abr 2017, 09:57\nAquest any hem tingut la sort de poder veure al Barris a dos cracks... Rupnik (llàstima que va pirar tant aviat) i Nevels... molt complicat que les apostes surtin així de be cada any.\nDels "canteranos"... Sutina i Sevillano no tindrien que seguir... depenent del sou que tinguin poden ser un problema per configurar la plantilla. I limita el poder aconseguir algun jugador cedit a la posició de 2-3.\nEl bo del Marc RdC no esta pa jugar 20 min com aquest any. Entenc que ha jugat tant per tota la problemàtica que hem tingut al lloc de base\nAl joc interior, per un bon preu firmo tant la continuïtat del Demetrio (titular) com de Mbaye (de titular o suplent depenent del pressupost).\nM'agrada l'aposta del Hermet per per 3 anys, entenc que amb un contracte progressiu a nivell econòmic .Vull creure que com a 5e interior si tenim pressupost i com a 4art si no tenim un duro.\nVeig que apareix el nom de Forcada... Sincerament hem sorprendria que un equip de mes pressupost no aposti per ell, i seria una triomfada poguéssim fitxar a un paio tant sòlid a la LEB Oro, que pot jugar de 1 o de 2 i que ve de fer aquest numeracos http://competiciones.feb.es/estadistica ... 6550&med=0\nForcada / RdC\n(anotador) / (combo) / (un vinculat de nivell com aquest any)\nFeliu / (cedit*)\nDemetrio / (cedit* o veterano) / Kregor\nMbaye / (veterano o cedit*)\n*un cedit que ens surti gratis\npor Malkav » 27 Abr 2017, 08:56\nEn els trenta-tres partits que ha disputat, Feliu ha fet de mitjana 10 punts, 3,6 rebots, 1 assistència i 9,5 de valoració en els 22 minuts que ha estat de mitjana sobre la pista, uns números que només va millorar en l’etapa anterior a l’equip. Recentment, va arribar a la màgica xifra de quatre-cents partits disputats a la LEB Or, a part de convertir-se en un dels quatre jugadors que han arribat als cinc-cents punts a la història del Força Lleida.\nLa renovació de Feliu s’uneix a l’anunciada dimarts de Kregor Hermet per tres temporades, mentre que Sutina i Rubín de Celis són els únics jugadors de l’actual plantilla amb contracte en vigor per a la campanya vinent.\nJuampi Sutina no haurà de ser intervingut de la lesió al turmell dret, com es va témer en un primer moment. Les proves a les quals s’ha sotmès el jugador van revelar que pateix un esquinç de grau 3, és a dir, que un dels tres lligaments del turmell està trencat però no requereix cirurgia, ja que cicatritzarà per si sol. “No fa falta operar perquè es pot recuperar sense cirurgia. Hem optat per fer un tractament conservador”, va afirmar Xavier Peirau, membre dels serveis mèdics de l’Actel Força Lleida.\nDos anys mes el Miki i, de moment, no s'ha d'operar el Juampi.\npor dekk14 » 27 Abr 2017, 14:24\nExtret d'aquesta última noticia publicada avui al segre:\n"La renovació de Feliu s’uneix a l’anunciada dimarts de Kregor Hermet per tres temporades, mentre que Sutina i Rubín de Celis són els únics jugadors de l’actual plantilla amb contracte en vigor per a la campanya vinent."\nNo es menciona a Sevillano. Si és així, per mi és una bona noticia.\npor mariohn » 28 Abr 2017, 10:18\nmariohn escribió: Forcada / RdC\nM'edito a mi mateix, si tenen contracte tenen contracte\nA priori i veient com es volia configurar la plantilla aquest any passat, i el pressupost que teníem... si al final tenim 5ª interior o 5ª exterior pues perfecte. Jo inicialment compto 10 jugadors + un o dos vinculats de nivell.\nDe la plantilla actual i sense contracte per la 17/18:\nCom ja he dit Mbaye es renovable (de titular o suplent depenent del pressupost).\nTb depenent de la configuració del joc interior... si s'ajustes per preu, Demetrio seria renovable. I penso el mateix del Marc Martí, si be es cert que durant la temporada ha anat de menys a mes... cedit, a bon preu i amb una configuració de 5º interiors... pq no?\nSap greu per Simeón, Sevillano i Alzamora... moltes gracies, però clarament no tenen lloc\n(un base referent) / RdC\n(anotador) / Sutina\nFeliu / (un 2-3)\n(un 4,5 amb bona ma) / Kregor\n(interior físic) / (un jugador amb experiència)\nEl Tema Kregor ha sortit força be, com a jugador vinculat que pot ajudar... seria bo si anem a plantilla curta, tenir un o dos jugador de l'estil.\npor Malkav » 28 Abr 2017, 20:57\nEl Sime és baixa per a l'últim partit. Jo li tinc molta molta molta estima però... no el renovaria


El Consell de Mallorca celebra la Diada de Mallorca amb la Festa de l'Estendard - Consell de Mallorca\nnull El Consell de Mallorca celebra la Diada de Mallorca amb la Festa de l'Estendard\nEl Consell de Mallorca celebra la Diada de Mallorca amb la Festa de l'Estendard\nLa presidenta del Consell de Mallorca, Catalina Cladera, les vicepresidentes primera i segona, Bel Busquets i Aurora Ribot; conselleres i consellers de la institució; batles i batlesses de Mallorca i el president de la FELIB, han participat a la celebració de la festa de l'Estendard i s'han sumat a la comitiva oficial amb motiu de la festivitat de Mallorca, el 31 de desembre.\nEnguany tota la comitiva del Consell de Mallorca ha iniciat l’acte des de la plaça de l’Ajuntament de Palma, on s’ha col·locat l'Estendard. Posteriorment, ha tengut lloc la interpretació de l’himne de Mallorca, la Balanguera i el següent acte s’ha celebrat a la Seu, on ha tengut lloc la missa amb motiu de la Diada de Mallorca presidida pel Bisbe de Mallorca, Sebastià Taltavull. En acabar la cerimònia la comitiva ha tornat a la plaça de Cort per retirar el penó i s’ha representat "La Colcada" de Pere d'Alcàntara Penya, a càrrec de Miquela Lladó i els infants de l’Escola de Música i Danses de Mallorca.\nPer finalitzar l’acte, la presidenta del Consell de Mallorca ha assistit al lliurament de les medalles d’Or de la Ciutat de Palma a la Sala de Plens de l’Ajuntament de Palma.\nAquest és el darrer acte institucional que es duu a terme dins el programa de la Diada de Mallorca 2021 organitzat pel Consell, que es va encetar el dia 10 de desembre amb activitats culturals, excursions, visites i altres activitats públiques i familiars.


Costa Daurada | Santa Coloma de Queralt\nLa Costa Daurada és un territori únic: amb un espectacular llegat arquitectònic. Disposa de les millors propostes per a gaudir de l’oci i té un ric patrimoni natural.\nEt proposem descobrir el Top 10 de la Costa Daurada, el millor preludi per a viure unes vacances úniques amb tota la família, perquè aquesta és una destinació ideal per a tots els membres de casa teva! Aquí hi trobaràs totes les destinacions de Turisme Familiar certificades.\nLa història ha deixat una petjada important al patrimoni monumental de la Costa Daurada. Des de la prehistòria: amb les pintures rupestres de Rojals o Cabacés, passant per el conjunt monumental de l’antiga Tàrraco, l’espectacularitat del monestir de Santa Maria de Poblet, els valors i la tradició bicentenària dels castellers, sense oblidar la dieta mediterrània els seus beneficis per al cos. Tots ells protegits amb la catalogació de Patrimoni de la Humanitat per part de la Unesco.\nLa Costa Daurada és un territori únic on t’ho passaràs bé amb tota la família. De fet, són moltes les destinacions que ofereixen equipaments adaptats per a tots els membres de la família. Vine i gaudiràs d’una experiència única!


Una de les coses que més admir dels EUA (amb una mica d'enveja i tot) és la seva capacitat de desinhibició alhora de crear productes culturals. A Europa, sobretot la meridional, el pes de la història, de la tradició, de la religió, de la por a ser diferents, ens ha frenat la normal evolució d'una societat que tecnològicament està tan avançada. Ara hi hem d'afegir, per acabar-ho d'arreglar, aquesta malaltissa obsessió per mantenir la fesomia de les ciutats, evitant a tota costa que segueixi essent un reflex del conjunt de la seva història: es poden esbucar cases però s'ha de conservar la seva façana les faroles han de parèixer antigues es destrueix un pont que havia perdut la seva funció per a continuació reproduir-lo gairebé exactament així com estava (ah, no, quin desastre! sacrilegi! l'han reconstruït amb un desplaçament de deu centímetres!); si algú que té gust vol fer-se una casa al camp que no sigui un catàleg de despropòsits arquitectònics coronats per teula àrab, s'ha de pegar un cop a les barres perquè hi ha una llei que prohibeix els elements que estiguin en asintonia amb l'entorn i amb l'"arquitectura tradicional". En cultura impresa, centrant-nos al nostre territori més immediat, hi trobam la repetició d'aquest mateix esquema: pareix que no podem fer altra cosa que parlar de nosaltres mateixos, de la nostra essència, de les nostres arrels, a ser possible subvencionats per no haver-nos d'enfrontar a la dura realitat, que no és altra que la falta d'interès per part del públic.\nQuè pot haver passat per a què això sigui així? Ara les principals causes són la pròpia inèrcia generada durant la primera meitat del segle XX, amb una Europa repressora de la modernitat i uns EUA que volien deixar la barbàrie (una vegada massacrats els amerindis) i que rebien amb els braços oberts tots els artistes, científics, cineastes, arquitectes i escriptors que escapaven de l'Europa de les tenebres.\nEvidentment tot això és una generalització massa vasta, i hi ha de tot per tot, però el que vull destacar és que només una total falta de prejudicis permet la creativitat tan gran que existeix a l'altra banda de l'Atlàntic, on no tenen cap problema en posar en el mateix nivell l'alta i la baixa cultura (i revestir aquesta darrera amb una aparença d'alta). Evidentment el que creen sempre és a partir de coses ja existents, i que moltes d'elles són d'origen europeu, però no hi ha res que els freni. De moment, ells van davant i nosaltres, o anam darrere o senzillament no anam a enlloc.\nA Espanya hi ha alguns autors de còmic que fan el procés invers: s'inspiren en l'essència americana (mescla de moltes essències, amb un fort component europeu), però no ho converteixen en una buida imitació de l'embolcall, sinó que ho adapten a les particularitats del país. Sort hi ha, en aquest sentit, que de poc ençà tenim una composició social homologable en heterogeneïtat, i en problemes, al país de les barres i les estrelles.\nUn d'ells és el guionista Andreu Martín, qui, després d'un temps allunyat de la primera fila, torna signant Dimas, publicat per Astiberri, una història de gènere negre ambientada en la Barcelona actual. El protagonista és un home de passat reprovable que intenta tornar a començar, però es veu involucrat en una trama de tràfic de prostitutes russes. Martín adapta un format americà a la realitat que podem trobar en la ciutat catalana (i segurament en qualsevol altra), adoptant com a propi allò que admir més d'un autor: l'assoliment d'un grau de llibertat creativa tan gran que no s'enganxa a cap del romeguers que es pot trobar per aquí.\nEl dibuixant és Sagar Forniés, un autor que sap magnificar la potència del guió amb unes vinyetes carregades d'energia continguda, com si el protagonista estàs sempre a punt d'esclatar. Amb un traç sintètic, gruixat i de grans contrastos, Forniés demostra un talent narratiu desbordat, canviant el ritme de la lectura de forma precisa segons ho requereixi l'acció que es desenvolupa a cada moment.\nPublicat al dBalears dia 20 de juny de 2009